Deg sefru “Meliyi-d”11 amedyaz temferaq fell-as tin iḥemmel tezweğ d wayeḍ, s tmuɣli n umedyaz tebban-as-d tmeṭṭut-agi d tin i wumi bedlen laɛwam ṣṣifa, d tin arẓan wussan imi ur-tt-yaɛqil ara mi-itt-iwala, yettban ɣef udem-is leḥif d yir liḥala i deg tettili, amzun akken ur terbiḥ ara deg uxxam-is d zewağ-is, imi ala isem-is i mazal deg-s ma d ṣṣifa-s akked zzin-is arẓanten wussan ruḥen amzun mači d ttina yessen.